CELEX: 62019CA0911
Language: el
Date: 2021-07-15 00:00:00
Title: Υπόθεση C-911/19: Απόφαση του Δικαστηρίου (τμήμα μείζονος συνθέσεως) της 15ης Ιουλίου 2021 [αίτηση του Conseil d’État (Γαλλία) για την έκδοση προδικαστικής αποφάσεως] — Fédération bancaire française (FBF) κατά Autorité de contrôle prudentiel et de résolution (ACPR) [Προδικαστική παραπομπή – Άρθρα 263 και 267 ΣΛΕΕ – Πράξη της Ένωσης η οποία δεν είναι νομικώς δεσμευτική – Δικαστικός έλεγχος – Κατευθυντήριες γραμμές της Ευρωπαϊκής Αρχής Τραπεζών (ΕΑΤ) – Ρυθμίσεις επίβλεψης και διακυβέρνησης προϊόντων λιανικής τραπεζικής – Κύρος – Αρμοδιότητα της ΕΑΤ]

20.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 382/3
            
         
      Απόφαση του Δικαστηρίου (τμήμα μείζονος συνθέσεως) της 15ης Ιουλίου 2021 [αίτηση του Conseil d’État (Γαλλία) για την έκδοση προδικαστικής αποφάσεως] — Fédération bancaire française (FBF) κατά Autorité de contrôle prudentiel et de résolution (ACPR)
      (Υπόθεση C-911/19) (1)
      
      (Προδικαστική παραπομπή - Άρθρα 263 και 267 ΣΛΕΕ - Πράξη της Ένωσης η οποία δεν είναι νομικώς δεσμευτική - Δικαστικός έλεγχος - Κατευθυντήριες γραμμές της Ευρωπαϊκής Αρχής Τραπεζών (ΕΑΤ) - Ρυθμίσεις επίβλεψης και διακυβέρνησης προϊόντων λιανικής τραπεζικής - Κύρος - Αρμοδιότητα της ΕΑΤ)
      (2021/C 382/03)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d’État
      
         Διάδικοι στην υπόθεση της κύριας δίκης
      
      Fédération bancaire française (FBF)
      
         κατά
      
      Autorité de contrôle prudentiel et de résolution (ACPR)
      
         Διατακτικό
      
      
                  1)
               
               
                  Το άρθρο 263 ΣΛΕΕ έχει την έννοια ότι πράξεις όπως οι κατευθυντήριες γραμμές της Ευρωπαϊκής Αρχής Τραπεζών (ΕΑΤ), της 22ας Μαρτίου 2016, σχετικά με τις ρυθμίσεις επίβλεψης και διακυβέρνησης προϊόντων λιανικής τραπεζικής (ABE/GL/2015/18), δεν μπορούν να αποτελέσουν αντικείμενο προσφυγής ακυρώσεως δυνάμει του άρθρου αυτού.
               
            
                  2)
               
               
                  Το άρθρο 267 ΣΛΕΕ έχει την έννοια ότι το Δικαστήριο είναι αρμόδιο, βάσει του άρθρου αυτού, να εκτιμήσει το κύρος πράξεων όπως οι κατευθυντήριες γραμμές της Ευρωπαϊκής Αρχής Τραπεζών (ΕΑΤ), της 22ας Μαρτίου 2016, σχετικά με τις ρυθμίσεις επίβλεψης και διακυβέρνησης προϊόντων λιανικής τραπεζικής (ABE/GL/2015/18).
               
            
                  3)
               
               
                  Το δίκαιο της Ένωσης δεν επιβάλλει την υποχρέωση να εξαρτάται το παραδεκτό, ενώπιον εθνικού δικαστηρίου, μιας ενστάσεως ελλείψεως νομιμότητας που βάλλει κατά πράξεως της Ένωσης από την προϋπόθεση ότι η πράξη αυτή αφορά άμεσα και ατομικά τον διάδικο που προβάλλει την ένσταση αυτή.
               
            
                  4)
               
               
                  Από την εξέταση του τρίτου προδικαστικού ερωτήματος δεν προέκυψαν στοιχεία ικανά να θίξουν το κύρος των κατευθυντήριων γραμμών της Ευρωπαϊκής Αρχής Τραπεζών (ΕΑΤ), της 22ας Μαρτίου 2016, σχετικά με τις ρυθμίσεις επίβλεψης και διακυβέρνησης προϊόντων λιανικής τραπεζικής (ABE/GL/2015/18).
               
            
         (1)  ΕΕ C 61 της 24.2.2020.